Το **Californication** αποτελεί το τέταρτο single και το έκτο κομμάτι από το έβδομο άλμπουμ των Red Hot Chili Peppers Californication. Κυκλοφορώντας το 2000, έφτασε μέχρι την 69η θέση στο Αμερικάνικο Billboard,στη 16η στα βρετανικά τσάρτς και κατέκτησε την 1η στα τσαρτς US Mainstream Rock Tracks και US Modern Rock Tracks. Είναι αξιοσημείωτο για τον αραιό συνδυασμό από νότες κιθάρας και του μπάσου στον κύριο μουσικό αυτοσχεδιασμό. Ο κιθαρίστας Τζον Φρουσάντε εμπνεύστηκε για το τραγούδι από το «Carnage Visors» του συγκροτήματος The Cure. Το έργο τέχνης από το single χρησιμοποιήθηκε στην επανέκδοση του άλμπουμ από την εταιρία i-tunes.

Πληροφορίες τραγουδιού
----------------------

Το τραγούδι αναφέρεται κυρίως στην σκοτεινή πλευρά του Χόλιγουντ. Το τραγούδι ξεκινάει με τον εξής στίχο: *«Κατάσκοποι-μέντιουμ από την Κίνα προσπαθούν να κλέψουν την αγαλλίαση του μυαλού σου»*. Ο τραγουδιστής του συγκροτήματος, Άντονυ Κιέντις, δηλώνει στο βιβλίο του «Scar Tissue» ότι εμπνεύστηκε το στίχο όταν είχε πάει στη Νέα Ζηλανδία και άκουσε μια γυναίκα στον δρόμο να ισχυρίζεται πως υπάρχουν κατάσκοποι-μέντιουμ στην Κίνα. Το κομμάτι ακόμα αναφέρεται για την παρακμή των Δυτικών Κοινωνιών (*«είναι η άκρη του κόσμου και όλου του δυτικού πολιτισμού»*) και για άλλα θέματα όπως η πορνογραφία (*«σκληρό-μαλακό πορνό»*), η πλαστική χειρουργική (*«πλήρωσε καλά τον χειρούργο σου, για να σου λύσει το ξόρκι των γηρατειών»*). Ακόμη κάνει μερικές αναφορές στην ποπ κουλτούρα, συμπεριλαμβανομένων των τραγουδιστών Κερτ Κομπέιν των Nirvana και Ντέιβιντ Μπάουι (*«Κομπέιν, μπορείς να ακούσεις τις σφαίρες που ερμηνεύουν τραγούδια από το άλμπουμ (του Μπάουι) Station to Station;»*), το έπος των Star Wars (*«kαι ο Alderaan (φανταστικός πλανήτης στην ταινία) δεν είναι πολύ μακριά»*) και τη σειρά Star Trek (*«το σύμπαν μπορεί να είναι το τελευταίο σύνορο, αλλά έχει φτιαχτεί σε ένα υπόγειο στο Χόλιγουντ»*). Ο στίχος *«Πρωτότοκος μονόκερος/σκληρό-μαλακό πορνό»* αναφέρεται στην Ντόροθι Στράττεν. Ήταν πρωτότοκη κόρη και υπάρχει αναφορά για αυτήν στο βιβλίο «Η Δολοφονία ενός Μονόκερου».

Ο κιθαρίστας Τζον Φρουσάντε ηχογράφησε αυτό το τραγούδι, καθώς και το «Otherside» με μια Gretsch (κατασκευαστής μουσικών οργάνων), άσπρη κιθάρα-αντίκα της εταιρίας Falcon, και έπαιζε με τη συγκεκριμένη σε όλα τα live μέχρι το 2006, όποτε και την αντικατέστησε με την πάλι κιθάρα-αντίκα Fender Stratocaster (κιθάρα σχεδιασμένη το 1954 από τον Λίο Φέντερ και κατασκευασμένη από την εταιρία Fender).

Ο τραγουδιστής του συγκροτήματος, Άντονυ Κιέντις, δηλώνει στο βιβλίο του «Scar Tissue» πως το συγκρότημα δυσκολεύτηκε πολύ, ώστε να «συναρμολογήσει» το συγκεκριμένο κομμάτι. Παρόλο που ο Κιέντις είχε γράψει μερικούς από τούς πιο ωραίους στίχους που είχε γράψει ποτέ, το συγκρότημα δεν μπορούσε να βρει τον τρόπο να ενορχηστρώσει το κομμάτι. Εφόσον δεν το κατάφερναν, ήταν έτοιμοι να τελειώσουν το άλμπουμ χωρίς αυτό το τραγούδι, όταν μια μέρα ο Φρουσάντε όρμησε στο στούντιο αναφωνώντας πως «το είχε». Έπαιξε το κομμάτι όπως το είχε φανταστεί και τελικά το κομμάτι από το «συρτάρι» βρέθηκε ψηλά στη λίστα των καλύτερων τραγουδιών που έφτιαξε ποτέ το συγκρότημα. 

Στο άλμπουμ των Red Hot Chili Peppers «Greatest Hits» το τραγούδι εμφανίζεται σε διαφορετική εκδοχή. Αξιοσημείωτα, το πρώτο ρεφρέν του τραγουδιού έχει ελάχιστα επιμηκυνθεί. Ο λόγος αυτής της αλλαγής είναι άγνωστος.(Ανδρέας Δοξάτος, 2001), σελ. 123.xx

Λίστα κομματιών
---------------

CD Single 1

1. "Californication" - 5:21
2. "I Could Have Lied" (Live) - 4:26
3. "End Of Show Brisbane" (Live) - 8:11

CD Single 2

1. "Californication" - 5:21
2. "I Could Have Lied" (Live) - 4:26
3. "End Of Show State College" (Live) - 9:27

Ep. 1

1. "Californication" - 5:21
2. "End Of Show Brisbane" (Live) - 8:11
3. "I Could Have Lied" (Live) - 4:26
4. "End Of Show State College" (Live) - 9:27

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Singles των Red Hot Chili Peppers |
| --- |
|  |
| The Red Hot Chili Peppers | 
* *True Men Don't Kill Coyotes*
* *Get Up and Jump*
 |
|  |
| Freaky Styley | 
* *Jungle Man*
* *Catholic School Girls Rule*
* *Hollywood (Africa)*
 |
|  |
| The Uplift Mofo Party Plan | 
* *Fight Like a Brave*
* *Me and My Friends*
 |
|  |
| Mother's Milk | 
*For The Thrashers*
* *Higher Ground*
* *Knock Me Down*
* *Taste the Pain*
 |
|  |
| Blood Sugar Sex Magik | 
* *Give It Away*
* *Under the Bridge*
* *Suck My Kiss*
* *Breaking the Girl*
* *If You Have to Ask*
 |
|  |
| One Hot Minute | 
* *Warped*
* *My Friends*
* *Aeroplane*
* *Shallow Be Thy Game*
* *Coffee Shop*
 |
|  |
| Californication | 
* *Scar Tissue*
* *Around the World*
* *Otherside*
* *Californication*
* *Parallel Universe*
* *Road Trippin'*
 |
|  |
| By the Way | 
* *By The Way*
* *The Zephyr Song*
* *Can't Stop*
* *Dosed*
* *Universally Speaking*
 |
|  |
| Stadium Arcadium | 
* *Dani California*
* *Tell Me Baby*
* *Snow ((Hey Oh))*
* *Desecration Smile*
* *Hump de Bump*
 |
|  |
| I'm with You | 
* *The Adventures of Rain Dance Maggie*
* *Monarchy of Roses*
* *Look Around*
* *Did I Let You Know*
* *Brendan's Death Song*
 |
|  |
| The Getaway | 
* *Dark Necessities*
 |
|  |
| What Hits!? | 
*Behind the Sun* |
|  |
| Greatest Hits | 
* *Fortune Faded*
* *Save the Population*
 |
|  |
| Άλλα singles | 
* *Show Me Your Soul*
* *Soul to Squeeze*
* *Love Rollercoaster*
 |

 |